Polisie vra hulp ná Wellington-plaasaanval - Maroela Media
Polisie vra hulp ná Wellington-plaasaanval
Ludwig Uys en sy vrou Melanie (Foto: Facebook)
Die polisie in die Wes-Kaap het 'n beroep op die gemeenskap gedoen om na vore te kom met inligting wat hulle kan help in hul ondersoek na die aanval op 'n egpaar en hul drie kinders tydens 'n braai op hul plaas in die Wellington-omgewing.
Lt.kol. André Traut, woordvoerder van die polisie, het gesê die omstandighede rakende die voorval wat omstreeks 20:45 op 5 Oktober 2018 op 'n plaas naby Wellington plaasgevind het, word ondersoek.
"Vyf gewapende aanvallers het toegang tot die plaas verkry, 'n wapen op die vrou gerig en haar man aangerand. Hul het 'n haelgeweer uit die kluis en verskeie ander items uit die huis gesteel voor hulle van die toneel gevlug het," het Traut gesê.
Een van die ringe wat tydens die aanval gesteel is. Foto: Verskaf.
Maroela Media het vroeër berig Johandré van Zyl, streekshoof van gemeenskapsveiligheid, het aan Maroela Media gesê Ludwig Uys (41) is met 'n koevoet oor sy knieë geslaan en Melanie is met 'n mes aangeval. Sy het steekwonde in haar bolyf en hande opgedoen. Hul drie kinders, onderskeidelik vier, agt en tien jaar oud, is ongedeerd. "Die gesin is in hul instapkluis toegemaak. Die aanvallers het vuurwapens gesteel en van die toneel gevlug."
Enigiemand met inligting oor waar die verdagtes hulle bevind of kennis dra van die gesteelde goedere, kan sers. Cornelius van Rooyen by 083 951 5757 of die misdaadhulplyn by 08600 10111 skakel.
"Alle inligting sal as streng vertroulik hanteer word."
Chileense toeris verdwyn spoorloos in SA
Wat nie gesê word nie is dat hulle gemartel is. Die mamma se bene oopgekloof met n panga op verskeie plekke en in n boom opgehang is…..
Maar steeds is hier nie n probleem met plaasaanvalle nie. Al kry die polisie al die hulp in die wêreld gaan hulle dit nie stop nie.
Information Manipilation …..
Nou waar het jy die informasie vandaan gekry?
Noellene, waar kom jy aan jou inligting? Niks van die aard het met Melanie gebeur nie. Ek ken hierdie mense en jou inligting is verkeerd
Alles gaan oor wapens kry, groot probleem en die polisie is te pateties om iets te doen. Wat sê daai sleg skelm, ons president CR?
Sjoe! Inligting wat van die publiek weerhou word. So jammer om dit te hoor
Die polisie (en regering) wil nie regtig gehelp word om plaasaanvalle te keer nie. Hulle het dan juis die kommando-stelsel tot niet gemaak om plaasaanvalle moontlik te maak. As hulle regtig gehelp wil word, moet hulle weer die kommando-stelsel op die been bring. Maar dit sal die rewolusie stuit.
Wie bedank ons…. Mr. Mbeki !
Die dam wal gaan breek…….dis bitter naby. Dan wil ek graag sien hoe mnr CR dit gaan hanteer……want dit bestaan mos nie!
Kellies · 1 jaar gelede
Volgens CR bestaan plaasanvalle nie. So hoe kan die Polisie dan vir hulp vra na iets wat nie bestaan nie???